Solskjær om sølvmillionene: – Du får en god spiller for den summen
VG møtte administrerende direktør i Molde FK , Øystein Neerland, etter kampen. Bortsett fra det rent sportslige, er det naturligvis flere aspekter som er viktige, forteller han. – Rent økonomisk betyr det rundt to millioner kroner netto kontra hva tredjeplassen får. Redaksjonelt samarbeidDet er musikk i Solskjærs ører. – Ja, det er mye penger. Du får en god spiller for den summen, smiler han.Mens Solskjær sa seg fornøyd med sølv i årets Eliteserie, ville ikke Neerland ta de samme ordene i sin munn. – Oppsummert er dette en OK sesong. – Ikke mer enn OK, altså? Neerland ler, før han sier: – Nja, vi har gjort mye bra. Etter 17. mai har vi vært det beste laget. Det er færre poeng enn i fjor, men vi har mye å jobbe med inn mot neste sesong når det kommer til hvordan vi spiller.Tidligere i høst uttalte Molde-profil Vegard Forren at han ønsker å hamle opp med Rosenborg neste år. Solskjær er opptatt av progresjonen Molde har hatt. – I år har vi scoret flere mål enn i fjor. Vi har tatt flere poeng enn i fjor, og vi har sluppet inn færre enn forrige sesong. Så vi har tatt steg, og det er det viktig at vi fortsetter å gjøre, sier han. Det er nemlig sånn han skal sørge for at hans blåkledde gutter skal gi RBK skikkelig konkurranse i 2018. – De to kampene mot dem i år, tapte vi begge to. Og de var veldig jevne. Så havner vi til slutt sju poeng bak, sier han.Solskjær er naturligvis mest opptatt av det sportslige ved det å ta sølv i Eliteserien. – Vi har en god økonomi i denne klubben. Enda viktigere enn det er det at vi får med oss mye selvtillit ved å bli nummer to, sier han til VG. Neerland er også overbevist om at det essensielle ikke er pengepremien, men noe annet som har vært savnet i Molde. – Nå er vi tilbake i Europa igjen. Det er viktig for klubben, spillerne og vi som jobber her. Se mer statistikk for Eliteserien på VG Live.
(Molde - Sarpsborg 08 2-2) Det er ikke bare fargen på medaljene som skiller sølvet fra bronsen i Eliteserien. To ekstra millioner i banken gir enda mer energi til å hamle opp med suverene RBK neste sesong.